सिरै उप्परा भगेटू उडरी 2 जान लगा। गोपी जोरें 2 मां गी आले मारन लगा। उसलै ओदी मा घरै च ओदी चिन्ता च तड़फा करदी ही। जोरा दा तफान आया ते गरीब गोपी धमाके कन्ने छंडोइऐ खड्डा दी बड़काटी च जाई पेया। सुक्खो बचैरी कदें अंदर जंदी कदें बार औंदी। बतोई दी जन चीजें कोला पुछदी--"कुसै ने मेरा गोपू ते नेईं दिक्खेया।" पर चीजां बचारियां उसी के जवाब दिंदियां। बलगोआ नेईं, ओ अपने गोपू गी तुप्पने गी घरा दा चली पेई। माऊ दा टिड्ड जे हा। उसदी ममता उसी पलै पलै गोपू दा चेता करान्दी ते रोआई 2 जन्दी ही। रस्ते च ओ जोरें 2 आले मारदी जा करदी ही पर बेक्यासे अन्धी-झक्खड़ ते बदल-बिजली ओदै आलें पर हसदे हे।